DĖL MOKSLO IR STUDIJŲ IDEOLOGIZAVIMO AUKŠTOSIOSE MOKYKLOSE

**Vilniaus universiteto rektoriui Rimvydui Petrauskui**

**Vilniaus universiteto Senatui**

**Lietuvos aukštosioms mokykloms**

**Kopijos:**

**Lietuvos Respublikos Prezidentui**

**Lietuvos Respublikos Seimo nariams**

**Lietuvos Respublikos Švietimo ir mokslo ministerijai**

**Žiniasklaidai**

**LIETUVOS ŽMOGAUS TEISIŲ ORGANIZACIJŲ**

**IŠVADOS IR PAREIŠKIMAS**

2021 m. spalio 19 d.

Vilnius

2021 m. spalio pradžioje Vilniaus universitetas (VU) paskelbė „Lyčiai jautrios kalbos gaires“ [[[1]](#footnote-1)]. Jose skelbiama, kad **akademinis ir pedagoginis bendravimas** (žodžiu ir raštu, publikacijos, dokumentai ir kasdienė komunikacija**) turi atsižvelgti į pakitusį ir tebekintantį jautrumą lyčiai ir įvairovei.**

Gairėse retoriškai klausiama „Ar tik dvi lytys?“ ir nurodoma, kad yra žmonių, suvokiančių save anapus moters arba vyro lyties, o **kitų asmenų spėjimas**,remiantis išore (kad yra tik vyras ar moteris), **gali būti klaidingas**. Tai reiškia, kad „Gairės“ formuluojamos, remiantis grynai ideologine ir savavališka, akivaizdžiausiems mokslo nustatytiems faktams prieštaraujančia spekuliatyvia prielaida, kad asmens lytis yra nesusijusi su jokiais biologiniais ir genetiniais ją sąlygojančiais veiksniais, o yra grynai socialinis konstruktas, įgalinantis individą tapatintis su subjektyviai pasirenkama kuria nors iš tik genderizmo ideologų ir propagandininkų vaizduotėje egzistuojančių ar išradinėjamų vis naujų vadinamųjų socialinių lyčių.

Pastebėtina, kad „Gairių“ autoriai nesurado jokio kito būdo lyčių įvairovei pagrįsti, kaip tik pasitelkdami argumentus iš binarinės (vyro ir moters) biologinės skirties. Gairių autoriams nepavyko paneigti, kad lietuvių kalbai būdinga skirti vyriškos ir moteriškos giminės daiktus ir bet kokie ideologiniai reikalavimai išgalvoti dar ir trečią, neutralią lytį ar lyčių daugetą gali tik sudarkyti kalbos prasminius pagrindus.

„Gairėse“ yra nustatyta **lyties žymėjimo strategija** – skirtingu laipsniu žymėti lyties variantiškumą ar lygybę, **ardyti ankstesnių konvencijų** tariamą neutralumą, sakytinėje ir rašytinėje komunikacijoje **vengti nuorodų į** pašnekov|i|ų ar korespondent|či|ų **lytį, lyčių / giminės skirtumai turi pranykti**, **formos raštu turi būti beasmenės, trumpinama turi būti, praleidžiant giminę žyminčias galūnes.**

**„Gairėse“ pabrėžiama, kad įsipareigojimas lyčiai jautriai kalbai yra ideologinis apsisprendimas,**  nenurodant, kokiai būtent ideologijai ir jos atmainai (marksistiniam-lenininiam, maoistiniam komunizmui, eurokomunizmui, liberalkomunistiniam leftizmui ir kt.) atstovaujant, šiomis „Gairėmis“ siekiama įtvirtinti naują elgesio modelį ir iš pagrindų pakeisti žodinio bei rašytinio bendravimo kultūrą ir tradiciją seniausiame Rytų Europos – Vilniaus universitete.

**Lietuvos žmogaus teisių organizacijos pažymi, kad paskelbusi minėtas gaires, Vilniaus universiteto vadovybė ne tik pažemino universiteto akademinę bendruomenę visuomenės akyse, leisdama universitete steigti revoliucinės prievartinio visuomenės pertvarkymo instituciją, bet ir pažeidė universiteto veiklą bei akademinės bendruomenės narių tarpusavio santykius reguliuojančius teisinius ir etinius principus.**

1. „Gairėse“ nurodoma, kad lygybės, įvairovės ir įtraukties nuostatos neva yra **įtvirtintos Vilniaus universiteto Statute ir Vilniaus universiteto Akademinės etikos kodekse**, esą lyčių įvairovę, lyties žymėjimo strategiją, ankstesnių konvencijų ardymą, nuorodų į asmens lytį eliminavimą, lyčių skirtumų panaikinimą, beasmenės formos įtvirtinimą, giminę žyminčių galūnių trumpinimą ir kt. **lemia VU Statuto ir VU Akademinės etikos kodekso nuostatos**. Tačiau pastebėtina, kad jokiuose VU teisės aktuose nėra net užuominų į lyčių ar giminės skirtumų naikinimą arba ankstesnių konvencijų ardymą bei nuorodų į asmens lytį eliminavimą ir kt. Priešingai, VU Statuto preambulėje skelbiama, kad Universiteto misija grindžiama vadovaujantis Lietuvos Respublikos Konstitucija ir įstatymais, laiduojančiais Universiteto mokslo, tyrinėjimų ir dėstymo laisvę. Statuto 4 str.1 dalis skelbia, kad vykdydamas savo misiją, Universitetas <*užtikrina* ***akademinės kultūros tęstinumą ir per šimtmečius išsaugotų tradicijų plėtotę>***. 4 str. 2 dalis nurodo, kad vykdydamas savo misiją, Universitetas<*puoselėja minties laisvę ir nuomonių įvairovę...*>. 6 straipsnis nustato, kad universiteto veikla ir santykiai tarp bendruomenės narių grindžiami mokslo, tyrinėjimų, kūrybos ir **dėstymo laisvės bei dorovės principais**. O Statuto 32 straipsnis įpareigoja VU Senatą **užtikrinti kultūros, mokslo, tyrimų ir dėstymo laisvę** Universitete. Galiausiai, VU Etikos kodekso preambulėje Universitetas deklaruoja Konstitucijos, Statuto, Lietuvos Respublikos mokslo ir studijų įstatymo nuostatų laikymąsi, **tradicijų bei vertybių perdavimą ateities kartoms**, o Kodekso 12 p. nustato, kad <*akademiniai darbuotojai su studentais turi elgtis vienodai, nepaisydami studento <...> įsitikinimų, lyties, seksualinės orientacijos, ar kitokios padėties>*. Taigi jokio lyčių ar giminės skirtumų naikinimo ir kitokių „Gairėse“ akcentuojamų lytiškumo nuostatų nei VU Statute, nei VU Akademinės etikos kodekse nėra.
2. Atkreipiame dėmesį, kad Lietuvos Respublikos Konstitucijos 25 straipsnis laiduoja žmogaus teisę turėti savo įsitikinimus ir juos laisvai reikšti. Konstitucijos 42 straipsnis užtikrina kultūros, mokslo ir tyrinėjimų bei dėstymo laisvę. O Konstitucijos 28 str. skelbia, kad „*įgyvendindamas savo teises ir naudodamasis savo laisvėmis, žmogus privalo laikytis Lietuvos Respublikos Konstitucijos ir įstatymų, nevaržyti kitų žmonių teisių ir laisvių“*. Taigi nei VU Senatas, nei VU vadovybė, juolab atskiri VU bendruomenės nariai negali varžyti kitų asmenų Konstitucijoje įtvirtintų teisių ir laisvių, tarp jų, VU akademinės bendruomenės narių nusistovėjusių tarpusavio bendravimo normų, jie negali primesti kitiems akademinės bendruomenės nariams savo „**ideologinio apsisprendimo“** ar ideologinių įsitikinimų dėl lyčių įvairovės, dėl lyčių ar giminės skirtumų naikinimo ir **ankstesnių konvencijų ardymo.**
3. Žmogaus teisių organizacijų nepasitikėjimą šiomis „Gairėmis“ kelia vien tai, kad jas rengė neprofesionalūs, su medicinos, psichologijos, bioetikos ir teisės mokslais nesusiję asmenys: ,,Gairėse“ nurodoma, kad jas rengė VU Bendruomenės vystymo skyrius kartu su TSPMI prof. Natalija Arlauskaite (rusų literatūros specialistė, pakeitusi kvalifikaciją į lyčių studijas), prof. Loreta Vaicekauskiene (kalbininkė), prof. Jurgiu Pakeriu (kalbos specialistas), Vuku Vukoticiumi (norvegų kalbos dėstytojas) ir VšĮ „Įvairovės ir edukacijos namai“ lytiškumo ugdymo lektore Akvile Giniotaite. Taigi tarp rengėjų nėra nė vieno psichologo, medicinos ar teisės specialisto, kas savaime „Gaires“ daro niekinėmis.
4. Kita vertus, VU Bendruomenės vystymo skyrius, rengdamas „Gaires“, pats pažeidė lyčių lygybės principą, kurį Universitetas deklaruoja „Įvairovės ir lygių galimybių 2020–2025 metų strategijoje“ – joje užsibrėžta „siekti lyčių lygybės <...> **sudarant ir įgyvendinant lyčių lygybės planus** dirbančiųjų ir studijuojančiųjų atžvilgiu...> Tačiau, sprendžiant iš pavardžių, „Gairių“ rengėjų sudėtis viviškai nereprezentuoja lyčių lygybės.
5. „Gairių“ turinys savo esme prieštarauja VU Akademinės etikos kodekso nuostatai (5 p.), kuria siekiama **apsaugoti bendruomenės narius nuo suvaržymų, galimo spaudimo** ir įtakos jiems darymo bei palaikyti kritinio mąstymo ir atvirų svarstymų atmosferos tradicijas.
6. Be to „Gaires“ rengė ideologiškai angažuoti asmenys. Pvz., VšĮ „Įvairovės ir edukacijos namai“, kuriai atstovauja viena iš „Gairių“ autorių Akvilė Giniotaitė, įsisavindama užsienio fondų lėšas, propaguoja lytiškumo ir įvairovės ugdymą Lietuvos mokyklose **[[[2]](#footnote-2)]**. Šios įstaigos 2021 m. išleistose metodinėse rekomendacijose paauglių tėvams ir pedagogams „*Paauglystė ir lytiniai santykiai: vedlys atviriems pokalbiam*s“ **[[[3]](#footnote-3)]**, kalbant apie žmonių santykius, nurodoma ne **berniukas ir mergaitė**, arba **vaikinas ir mergina**, o „**Žmogus Nr. 1**“ ir „**Žmogus Nr. 2**“. Pažymėtina, kad minėtoje įstaigoje dirba visuomenei mažai žinomi asmenys – *Vilma Gabrieliūtė, Rūta Pučaitė, Lina Januškevičiūtė, Austėja Račaitė, Akvilė Giniotaitė, Agnė Dulkytė, Antanas Jonušas, Rusnė Kirtiklytė,* kurių profesinė kvalifikacija teikti rekomendacijas paauglių tėvams taip pat kelia pagrįstų abejonių teisės, psichologijos ir medicinos požiūriu. Nepaisant to, akivaizdžiai neomarksistinės ideologinės minėtų asmenų nuostatos šiuo metu mėginamos diegti mūsų vaikams šalies mokymo įstaigose.
7. Pažymėtina ir tai, kad viešosios įstaigos „Įvairovės ir edukacijos namai“ veikla tiesiogiai priklauso nuo visuomenei nežinomų finansavimo šaltinių, kas savaime reiškia, kad šios VšĮ veikla yra angažuota, o veiklos rezultatai negali būti objektyvūs ar nešališki. Manytina, kad būtent VšĮ „Įvairovės ir edukacijos namai“ bei jos darbuotojai talkino rengiant „Gaires“, todėl darytina išvada, kad būtent „Gairių“ rengimo užsakovai bei jų valdomi finansavimo šaltiniai ir nurodytų žmonių konglomeratas lėmė VU Bendruomenės vystymo skyriaus parengtų „Gairių“ turinį, kuriuo vadovaujantis, VU akademinės bendruomenės nariai nuo šiol privalės keisti nusistovėjusius objektyviais lyčių skirtumais (be kitų veiksnių) paremtus žmogiškus ir profesinius tarpusavio santykius ir faktiškai bus verčiami keisti iki šiol egzistavusį natūraliai susiklosčiusį bendravimo būdą ir formas.
8. Atkreipiame dėmesį, kad išvardintų asmenų neokomunistinė ideologinė pasaulėžiūra yra paremta tikėjimu ir pseudomoksliniais vidiniais įsitikinimais, nes mokslas nėra pagrindęs šių įsitikinimų jokiais objektyvais tyrimais nustatytais faktais. Todėl šių įsitikinimų sklaida ir juo labiau prievartinis primetimas akademinei bendruomenei negali tapti seniausio Rytų Europos – Vilniaus universiteto – misijos dalimi, nes pagal VU Statutą universiteto misija jokiomis aplinkybėmis negali būti palenkiama kokiai nors ideologijai (*siekiama, kad Universitetas būtų per amžius gyvuojantis tarptautinis mokslo centras,* ***kad ir kokia būtų visuomenės sankloda****, šalies* ***politinė santvarka****,* ***vyraujančios idėjos*** *ar kalbos*).
9. Taip pat atkreiptinas dėmesys, kad Konstitucijos 40 straipsnio 3 dalyje nustatyta, jog „Aukštosioms mokykloms suteikiama autonomija“, o Konstitucijos 42 straipsnio 1 dalyje nustatyta, jog „Kultūra, mokslas ir tyrinėjimai bei dėstymas yra laisvi.“ Tačiau Konstitucinis Teismas (KT) yra išaiškinęs, jog aukštųjų mokyklų **autonomija turi padėti siekti, kad aukštasis mokslas būtų kokybiškas** (*Konstitucinio Teismo 2011 m. gruodžio 22 d. nutarimas*). KT taip pat yra konstatavęs, kad autonomijos suteikimas aukštosioms mokykloms **neatleidžia valstybės nuo konstitucinės priedermės užtikrinti aukštojo mokslo sistemos veiksmingumą**, todėl aukštųjų mokyklų **autonomija nereiškia, kad jų veikla negali būti valstybės reguliuojama;** priešingai, dėl to, kad yra susijusi su *inter alia* **konstitucinių žmogaus teisių ir laisvių įgyvendinimu,** taip pat su valstybės biudžeto lėšų naudojimu, **ši veikla turi būti reguliuojama ir prižiūrima** (*KT 2020 m. gruodžio 3 d. nutarimas Nr. KT199-N16/2020*). Valstybine mokymo ir auklėjimo įstaigų **veiklos priežiūra yra užtikrinamas vienodų švietimo ir išsilavinimo standartų laikymasis** (*KT 2000 m. birželio 13 d., 2011 m. gruodžio 22 d., 2018 m. birželio 29 d. nutarimai*).
10. Lietuvos Respublikos mokslo ir studijų įstatyme taip pat pabrėžiama, kad aukštosios mokyklos autonomija yra derinama **su atskaitomybe visuomenei**. Taigi, VU administracija negali vienašališkai nuspręsti, jog visuomenei yra priimtinas ar nepriimtinas **VU ideologinis apsisprendimas** (taip nurodoma Gairėse“) įtvirtinti akademinėje bendruomenėje eksperimentinę lyties žymėjimo strategiją (ardyti ankstesnių konvencijų neutralumą, komunikacijoje vengti nuorodų į lytį, naikinti lyčių ar giminės skirtumus ir kt.), nes VU nėra uždara įstaiga – joje studijuoja visos šalies jaunuoliai, kurių pasaulėžiūrai ir jausenai. „Gairės“ darys neginčijamą įtaką.
11. Lietuvos žmogaus teisių organizacijos daro išvadą, kad VU „Lyčiai jautrios kalbos gairių“ atsiradimą lėmė siauros grupės asmenų suinteresuotumas gauti papildomą finansavimą iš neokomunistinę ir antimokslinę genderizmo ideologiją propaguojančių užsienio institucijų suteikiamų finansavimo šaltinių. Tačiau esminė aplinkybė yra ne tai, kad nedidelė grupė asmenų eilinį kartą gavo galimybę pasipelnyti iš niekinės, visuomenei nesvarbios veiklos, o tai, kad „Gairės“ darys neigiamą įtaką universiteto akademinės bendruomenės santykiams, kad „Gairių“ nuostatos prieštarauja konstituciniams asmens įsitikinimų laisvės principams ir paneigia konstitucines vertybes, įtvirtintas Konstitucijos 25, 26, 27, 29 ir 38 straipsniuose. O tai reiškia, kad **nedidelės asmenų grupės finansiniai interesai šiuo atveju lemia daugumos akademinės bendruomenės narių konstitucinių teisių bei laisvių suvaržymą**. Manome, jog demokratinėje visuomenėje tai yra netoleruotina.
12. „Gairės“, tapusios grupelės žmonių pasipelnymo šaltiniu, nepriimtinos dar ir dėl to, kad jomis vadovaujantis, universiteto **studentams bus indoktrinuojama** viena pasaulėžiūrinė-vertybinė orientacija **ir prievarta diegiama** tariamai vienintelė teisinga **politinė genderizmo ideologija** (tai atvirai nurodoma „Gairėse“), kuri savo esme paneigia Vilniaus universiteto misiją ir gali tapti ideologiniu užkratu šalies aukštosioms mokykloms, kurios, sekdamos VU pavyzdžiu, pasipelnymo tikslais gali ryžtis išduoti mokslo principus ir parsiduoti tikrąja to žodžio prasme „dėl gardaus valgio šaukšto“.
13. Pažymime, kad vienas didžiausių laimėjimų, atkūrus nepriklausomą Lietuvos valstybę, buvo vienos viešpataujančios ideologijos (komunistinės) monopolio panaikinimas ir akademinės laisvės atkūrimas visose mokslinių tyrimų ir studijų srityse. VU paskelbtos ,,Gairės“ yra akivaizdus mėginimas grąžinti akademinę bendruomenę į totalitarinės vienmintystės ir akademinio gyvenimo ideologinio varžymo bei politinės jo kontrolės laikus. Tai netoleruotina praktika, su ja negali būti ir nebus taikstomasi.
14. „**Gairės“ yra atviras mėginimas pakirsti pasitikėjimą mokslu ir pačiu Vilniaus universitetu** kaip akademine mokslo ir studijų įstaiga, faktiškai jį nublokšti į okupacinio komunistinio ideologinio obskurantizmo laikus, kai genetika buvo laikoma buržuaziniu pseudomokslu, dirbtinai gniaužiant ir stabdant jos plėtrą.
15. Pažymime, kad vadovaujantis išankstinėmis ideologinėmis ir politinėmis nuostatomis, taip pat sekant blogiausiais praeities totalitarinių režimų pavyzdžiais ir netgi juos pranokstant, „Gairėmis“ yra šiurkščiai paminami pamatiniai, pačią asmens tapatumo šerdį ir jo branduolį sudarantys giliausi sąžinės įsitikinimai, **kai visiška dauguma Lietuvos akademinės bendruomenės narių** (VU ir kitų Lietuvos universitetų darbuotojai ir studentai), kurie tapatina save su moterimis arba vyrais ir reiškia šį savojo tapatumo aspektą visuomenėje natūraliai susiklosčiusiomis kultūrinės ir kalbinės raiškos formomis, **praranda šią pamatinę saviraiškos laisvę ir teisę**. Kartu „Gairėmis“ yra vykdoma precedento neturinti ideologiškai ir politiškai motyvuota intervencija į lietuvių kalbą, siekiant griauti ne tik istoriškai susiklosčiusią jos gramatinę struktūrą, bet keisti net ir jos žodyną, kuri savo mastais ir įžūlumu pranoksta okupacinio režimo taikytas kalbos ideologinio perdirbinėjimo bei darkymo praktikas.
16. Pabrėžiame, kad steigimas seniausiame Rytų Europos universitete bet kokių viešų struktūrų, kurios įpareigotų žmones elgtis, naikinant lyčių skirtumus, yra sąmoningas Konstitucijos 38 straipsnio, įtvirtinančio lyčių skirtumą kaip vieną pagrindinių konstitucinių vertybių, pažeidimas ir dėl to jis yra niekinis.
17. Kita vertus, asmenys, kurie save vadina „belyčiais“, iš tiesų tokiais savęs nelaiko. Šie asmenys tik nenori būti tuo, kuo yra: biologinis vyras psichologiškai nori būti moterimi, o moteris – vyru. Tai reiškia, kad šie asmenys lyčių skirtumo faktiškai neneigia, tik nori priversti kitus tą skirtumą neigti. O tai prieštarauja ne tik protingumo kriterijams, bet yra akivaizdi agresija prieš Konstituciją, o svarbiausia – prieš pačią žmogaus gyvybę, jos ateitį, nes gyvybė kyla iš lyčių skirtumo (iš priešybių vienybės).
18. Esame įsitikinę, jog minėtų „Gairių“ nuostatos yra spaudimas visuomenei, kad ji būtų psichologiškai pasiruošusi savęs sunaikinimui per žmogiškosios gyvybės šaltinio – lyčių skirtumų panaikinimą. O tai, kaip minėta, yra dar viena destruktyvi tarptautinių kultūrmarksistų įkvėpta akcija, siekianti griauti „buržuazines“ visuomenes iš vidaus, šiuo atveju – naikinant jų biologinės gyvybės šaltinį. Todėl, veikdami prieš lyčių skirtumus, šie asmenys veikia prieš Konstituciją, mokslą, gamtos dėsnius ir sveiką protą.
19. **Atkreipiame Lietuvos akademinės bendruomenės dėmesį**: nedera turėti iliuzijų, kad šios „Gairės“ tėra nereikšmingas išpuolis prieš vienos aukštosios mokyklos (VU) akademinę bendruomenę. Priešingai, tai nuoseklus ideologinis mėginimas šalies aukštosiose mokyklose administraciniu būdu laužyti ne tik biologinius, lingvistinius, bet ir pačius stabiliausius, visos istorijos išbandytus visuomeninės sistemos formavimo pagrindus. Šiose „Gairėse“ istorikai lengvai gali atpažinti Rusijos bolševikines seksualinės revoliucijos praktikas, kurias buvo priverstas stabdyti net pats J.V.Stalinas. Neokomunistinė seksualinė revoliucija nėra nė kiek blaivesnė už bolševikinę proletarinę revoliuciją. Todėl šalies mokslininkams prasminga būtų įkurti istorikų sekciją, kuri rimtai ištirtų šią patirtį kartu su visais jos padariniais ne tik Rusijai, bet ir Vakarų pasauliui.

**Atsižvelgdamos į tai, Lietuvos žmogaus teisių organizacijos siūlo Vilniaus universiteto Senatui ir Vilniaus universiteto rektoriui:**

1. Nedelsiant atšaukti Vilniaus universiteto „Lyčiai jautrios kalbos gaires“.
2. Sudaryti kompetentingą mokslininkų komisiją, į kurią įeitų teisės, filosofijos, psichologijos, medicinos ir kitų mokslų specialistai, „Gairių“ nuostatų atitikčiai šalies Konstitucijai ir VU Statutui įvertinti.
3. Atsižvelgiant į tai, kad Konstitucijos 9 str. nustato, jog svarbiausi Valstybės bei Tautos gyvenimo klausimai yra sprendžiami referendumu, kviečiame Universiteto vadovybę paviešinti visuomenei Vilniaus universiteto „Lyčiai jautrios kalbos gaires“ rengusių asmenų sąrašą ir šiems asmenims už minėtų „Gairių“ parengimą išmokėtas sumas – asmenų siūlymai naikinti lyčių skirtumus laikytini vienu iš svarbiausių Tautai rūpimų klausimų, ir tai neabejotinai yra viešasis visuomenės interesas.

Kviečiame Lietuvos akademinę bendruomenę ryžtingai pasipriešinti mėginimams ideologiniu pagrindu aukštosiose mokyklose suvaržyti mokslo, minties ir sąžinės laisvę. Kviečiame pritarti šiam pareiškimui, platinti jį mokslo ir švietimo įstaigose, rengti peticijas ir protesto akcijas, nes tokių suvaržymų pradžią Lietuvoje ženklina minėtos „Gairės“.

**Pareiškimą pasirašo:**

*Piliečių gynimo paramos fondas* – *Stasys Kaušinis*

*Lietuvos žmogaus teisių gynimo asociacija* – *Romualdas Povilaitis*

*Lietuvos Helsinkio grupė* – *Aurelija Kuzmaitė*

*Lietuvos žmogaus teisių asociacija* – *Vytautas Budnikas*

**Pareiškimui pritaria:**

***Lietuvos kultūros kongresas***–***Krescencijus Stoškus***

***Lietuvos nacionalinės vartotoju federacija - Alvita Armanavičienė***

***Lietuvos tėvų forumas - Kęstutis Mikolajūnas***

***Asociacija „Talka kalbai ir Tautai“ - Mindaugas Karalius***

***Rengimo šeimai asociacija Ramūnas Aušrotas***

|  |  |
| --- | --- |
| **Bronius Genzelis** – | humanitarinių mokslų habilituotas daktaras, profesorius, Lietuvos Respublikos Aukščiausiosios Tarybos Akto „Dėl Lietuvos nepriklausomos valstybės atstatymo“ signataras. |
| **Alvydas Pauliukevičius** – | gydytojas, medicinos mokslų daktaras, profesorius. |
| **Vytautas Rubavičius** – | rašytojas, filosofas, humanitarinių mokslų daktaras, Lietuvos kultūros tyrimų instituto vyriausiasis mokslo darbuotojas. |
| **Artūras Judžentis** – | filologijos mokslų daktaras. |
| **Saulius Arlauskas –** | pedagogas, teisės filosofas, profesorius, filosofijos mokslų daktaras. |
| **Alfonsas Vaišvila** | teisės filosofas ir teoretikas, profesorius, habilituotas mokslų daktaras. |
| **Jonas Jasaitis** – | Socialinių mokslų (edukologijos) daktaras, „Mokslo Lietuva“ redaktorius. |
| **Aloyzas Sakalas** – | fizikos ir matematikos mokslų habil. daktaras, profesorius, Sąjūdžio iniciatyvinės grupės narys, Nepriklausomos valstybės atkūrimo akto signataras, buvęs Europos parlamento narys. |
| **Arvydas Janulaitis** – | biochemikas, habilituotas biomedicinos mokslų daktaras, profesorius. |
| **Kęstutis Jarašiūnas** – | fizikas, habilituotas  gamtos mokslų daktaras, profesorius emeritas,  Vilniaus universiteto Profesorių emeritu klubo valdybos narys. |
| **Jūratė Laučiūtė** – | kalbininkė, humanitarinių mokslų daktarė. |
| **Aldonas Pupkis** – | kalbininkas, filologijos mokslų daktaras. |
| **Albertas Žostautas** – | žurnalistas, žurnalo „Miškai“ vyr. redaktorius, Nacionalinės kultūros ir meno premijos laureatas. |
| **Daiva Jakubonienė** – | gydytoja, biomedicinos mokslų daktarė. |
| **Vygantas Paulauskas** – | matematikas, habilituotas matematikos mokslų daktaras, VU profesorius-emeritas, LMA akademikas-emeritas. |
| **Algirdas Jurgaitis** – | geologas, habilituotas gamtos mokslų daktaras, VU profesorius emeritas. |
| **Ferdinandas Vaitiekūnas** – | habilituotas  fizikos–matematikos mokslų daktaras, VU Specialistų tobulinimo fakulteto dekanas (1989 - 2005), Senato narys (1989 -2001), Sausio įvykių metu tapęs parlamento gynėju. |
| **Margarita Lėckienė** – | biochemikė, imunologė, gamtos mokslų daktarė. |
| **Krescencijus Stoškus** – | filosofas, humanitarinių mokslų daktaras, Lietuvos Kultūros kongreso tarybos pirmininkas |
| **Laima Kalėdienė**– | kalbininkė, sociolingvistė, humanitarinių mokslų daktarė, profesorė.. |
| **Alvydas Butkus** – | kalbininkas, habilituotas humanitarinių mokslų daktaras, profesorius. |
| **Pranciška Regina Liubertaitė-Žižiūnienė –** | rašytoja, redaktorė. |
| **Gražina Akelaitienė–** | filologė, humanitarinių mokslų daktarė, docentė. |
| **Robertas Grigas** | kunigas, Lietuvos laisvės kovų dalyvis. |
| **Marijona Barkauskaitė** | edukologė, profesorė, habilituota mokslų daktarė, Konsultacinės vaikų ir jaunimo tarybos prie Lietuvos Respublikos Prezidento narė (1998–2001) Lietuvos švietimo tarybos pirmininkė (2008–2013). |
| **Donatas Stakišaitis** | gydytojas, habilituotas mokslų daktaras, profesorius. |
| **Algirdas Martinaitis** | kompozitorius, Nacionalinės premijos laureatas. |
| **Kazys Napoleonas Kitkauskas** | humanitarinių mokslų daktaras, architektas restauratorius, Lietuvos kultūros ir mokslo premijos laureatas. |
| **Dalius Serafinas** | profesorius, technikos mokslų daktaras. |
| **Antanas Jankus** | sovietų okupacinės valdžios 1948 m. represuotas, tremtinys. |
| **Vytautas Daujotis** | chemikas, habilituotas fizinių mokslų daktaras, profesorius. |
| **Vladas Turčinavičius** | publicistas, kultūros veikėjas, kino inžinierius, Sausio įvykių metu buvęs parlamento gynėjas. |
| **Linas V. Medelis** | publicistas, redaktorius, leidėjas. |
| **Gediminas Motuza Matuzevičius** | geologas, profesorius emeritas, Lietuvos mokslų akademijos akademikas. |
| **Eugenijus Manstavičius** | matematikas, habilituotas daktaras, profesorius emeritas, Lietuvos mokslų akademijos tikrasis narys. |
| **Jonas Paršeliūnas** | fizikas, fizinių mokslų daktaras, Vilniaus universiteto absolventas. |
| **Jonas Mackevičius** | ekonomistas, habilituotas daktaras, profesorius emeritas, Lietuvos nusipelnęs mokslo veikėjas, Tarptautinės informatikų akademijos akademikas. |
| **Gytis Juška** | fizikas, habilituotas daktaras, profesorius emeritas , Lietuvos mokslų akademijos tikrasis narys.. |
| **Jonas Grigas** | fizikas, habilituotas daktaras, profesorius emeritas, Lietuvos mokslų akademijos tikrasis narys.. |
| **Kęstutis Sasnauskas** | biochemikas, genetikas, habilituotas daktaras, profesorius emeritas, Lietuvos mokslų akademijos tikrasis narys. |
| **Henrikas Petras Vaitkevičius** | biofizikas, habilituotas daktaras, profesorius emeritas. |
| **Šarūnas Raudys** | informatikas, habilituotas daktaras, profesorius emeritas. |
| **Marius Gaubas** | Vilniaus universiteto Matematikos ir informatikos fakulteto darbuotojas. |
| **Linas Litvinas** | Vilniaus universiteto Matematikos ir informatikos fakulteto darbuotojas, mokslų daktaras. |
| **Marius Dagys** | Vilniaus universiteto Gyvybės mokslų centro Biochemijos instituto Bioanalizės skyriaus vedėjas. |
| **Rimvydas Stankevičius** | poetas, eseistas, žurnalistas. |
| **Danutė Jakubėnienė** | televizijos žurnalistė, redaktorė. |
| **Andrius Vytautas Misiukas Misiūnas** | Vilniaus universiteto Matematikos ir informatikos fakulteto darbuotojas, mokslų daktaras. |
| **Mindaugas Petras Bloznelis** | matematikas, habilituotas fizinių mokslų daktaras, Vilniaus universiteto ­profesorius. |
| **Arvydas Každailis** | dailininkas, grafikas, knygų iliustratorius. Nacionalinės kultūros ir meno premijos laureatas. |
| **Libertas Klimka** | gamtos mokslų daktaras, etnologas, mokslo istorikas, Lietuvos edukologijos universiteto profesorius. |
| **Aidas Kupčinskas** | inžinierius (BOSTONAS). |
| **Birutė Bražinskaitė** | Lietuvos televizijos žurnalistė ir režisierė |
| **Klementina Milda Skeirytė** | Inžinierė. |
| **Ona Rūta Tamuliūnienė** | dailininkė, keramikė. |
| **Ivenija Jakštaitė** | inžinierė |
| **Nijolė Angelė Baužytė** | Lietuvos televizijos žurnalistė, Lietuvos Sąjūdžio 1991–1993 m. Seimo tarybos narė, Sausio 13-osios brolijos valdybos narė. |
| **Jonas Varnas** | dailininkas karikatūristas, grafikas, daugelio respublikinių ir tarptautinių apdovanojimų, premijų bei diplomų laureatas. |
| **Dalia Ona Larsen** | Žurnalistė. |
| **Leonas Ašmantas** | habilituotas technologijos mokslų daktaras, profesorius, atkūrus Lietuvos nepriklausomybę penkių pirmųjų vyriausybių narys. |
| **Ieva Šiaudinytė- Baužienė** | statistikė. |
| **Aliona Markauskienė** | Vilniaus universiteto leidyklos administratorė. |
| **Lilijana Astra** | Docentė, filosofijos mokslų daktarė. |
| **Laima Petrauskienė** | biofizikė ir mokslų istorikė, mokslų daktarė. |
| **Vitalija Ramanauskienė** | inžinierė, technologė. |
| **Birutė Puidokienė** | mokytoja |
| **Konstantinas Sasnauskas** | technikos mokslų  daktaras, Kauno Politechnikos instituto absolventas. |
| **Zina Kutienė** | raštvedybos organizatorė |
| **Juozas Skirius** | istorikas, humanitarinių mokslų daktaras, Vytauto Didžiojo universiteto profesorius. |
| **Irena Kubilienė** | socialinių mokslų daktarė, docentė, vadovėlių anglų kalba autorė, Seimo Lituanistikos komisijos narė, Lietuvos Knygnešio draugijos vadovė. |
| **Birutė Rūta Vitkauskienė** | dailės istorikė, Vilniaus dailės akademijos docentė, mokslų daktarė  Lietuvos nacionalinio muziejaus darbuotoja. |
| **Nedas Šalavėjus** | žemdirbystės darbuotojas. |
| **Danutė Putrimienė** | pedagogė |
| **Erastas Petrauskas** | architektas, Lietuvos architektų sąjungos Klaipėdos apskrities skyriaus narys. |
| **Romas Matusevičius** | medžio apdirbimo dizaineris. |
| **Rima Karsokienė** | Chemikė. |
| **Jurga Šarkuvienė** | muzikos mokytoja. |
| **Mindaugas Šarkus,** | Vadybininkas. |
| **Valdemaras Šimėnas** | Archeologas, docentas, mokslų daktaras. |
| **Daliutė Mozūraitytė** | anglų kalbos mokytoja. |
| **Jonas Ivoška** | teisininkas, advokatas. |
| **Kazimieras Župerka** | kalbininkas, habilituotas humanitarinių mokslų daktaras, profesorius emeritas. |
| **Kazimiras Račinskis** | vadybininkas. |
| **Rasa Čepaitienė** | kultūros istorikė, Lietuvos istorijos instituto profesorė. |
| **Andrius Sprindžiūnas** | edukologas, docentas, mokslų daktaras. |
| **Eugenija Raugalienė** | vertėja. |
| **Darius Alekna** | docentas, filologijos mokslų daktaras. |
| **Stasė Šiaulienė** | chemijos mokytoja. |
| **Nijolė Lietuvninkaitė** | knygotyrininkė, humanitarinių mokslų daktarė. |
| **Judita Jurgelionienė** | anglų kalbos vertėja. |
| **Antanas Jurgelionis** | elektromechanikos specialistas. |
| **Grata Matusevičienė** | inžinierė- technologė. |
| **Skirmantė Laučytė** | vadybininkė |
| **Juozas Vytautas Baužys** | dainininkas, Lietuvos radijo ir televizijos darbuotojas. |
| **Algimantas Merkevičius** | docentas, archeologijos mokslų daktaras. |
| **Daiva Narbutienė** | mokslų daktarė, Lietuvos mokslų akademijos Vrublevskių bibliotekos Retų spaudinių skyriaus vedėja., mokytoja. |
| **Rimantas Liatukas** | verslo konsultantas. |
| **Alina Laučienė** | mokytoja metodininkė. |
| **Arvydas Šeškevičius** | gydytojas kardiologas, profesorius, Nusipelnęs sveikatos darbuotojas, "Lietuvos garbės" metų pašaukimo laureatas, Gyvybės apdovanojimo laureatas, Lietuvos didžiojo kunigaikščio Gedimino ordino Riteris. |
| **Bronė Urbonaitė** | medicinos mokslų daktarė, vaikų endokrinologė. |
| **Jadvyga Regina Kerienė** | chemijos mokslų daktarė, profesorė, Lietuvos mokslininkų sąjungos tarybos narė. |
| **Vida Augutienė** | anglų kalbos ir literatūros mokytoja |
| **Juozas Krasnickas** | telekomunikacijų inžinierius. |
| **Dalius Serafinas** | Vilniaus universiteto profesorius, Lietuvos mokslininkų sąjungos pirmininkas. |
| **Vytautas Šlapkauskas** | edukologas, teisės filosofas, teisės sociologas, mokslų daktaras, Mykolo Romerio universiteto Viešojo saugumo akademijos profesorius. |
| **Sigitas Palikša** | biochemikas, mokslo darbuotojas. |
| **Tomas Baranauskas** | istorikas, humanitarinių mokslų daktaras. |
| **Antanas Dumčius** | technikos mokslų daktaras. |
| **Darius Vilimas** | istorijos mokslų daktaras. |
| **Angelė Danutė Čepėnaitė** | socialinių mokslų daktarė. |
| **Robertas Maldžius** | Docentas, fizikos mokslų daktaras. |
| **Audra Šimėnienė** | ekonomikos mokslų daktarė. |
|  |  |

**P.S.** Pritariančiųjų sąrašas nuolat pildomas ir skelbiamas viešai.

*Tvirtinu: pareiškimas priimtas nurodytų asmenų susitarimu Lietuvos žmogaus teisių gynimo asociacijos pirmininkas Romualdas Povilaitis*

1. https://www.kf.vu.lt/dokumentai/Ly%C4%8Di%C5%B3\_lygyb%C4%97/VU\_ly%C4%8Diai\_jautrios\_kalbos\_gair%C4%97s.pdf?fbclid=IwAR1tuKgdAzjqhvY7C5NUsDZP6VDAUYq13fANYMEW5AllFLOSxq0aGI7U8\_w [↑](#footnote-ref-1)
2. https://www.ivairovesnamai.lt/ [↑](#footnote-ref-2)
3. https://cb6643de-6f19-4611-a833-7dde8696ba7c.filesusr.com/ugd/07e0f2\_24322d55367c4f79add7a28ef23f1b32.pdf [↑](#footnote-ref-3)